3. Valg af medlemmer til Beboerklagenævnet i [adresse] i perioden 1. januar 
2023 - 31. december 2025 (Åben)
Tidl. politisk behandling
Forventet sagsgang
ØK, BY
Lovgrundlag
Almenlejeloven
SAGENS INDHOLD
Byrådet skal i denne sag vælge medlemmer til Beboerklagenævnet.
Valg til beboerklagenævn har tidligere været for en 4 års periode. For at få valgperioden til, at følge Byrådets 
valgperiode, er det forudsat at Beboerklagenævnet vælges for 3 år i den kommende periode.
Favrskov Kommune skal efter Almenlejelovens § 96 nedsætte et beboerklagenævn. Beboerklagenævnet 
behandler klager fra henholdsvis lejere og ejere af almene boliger i boligselskaber.
Beboerklagenævnet består af en juridisk uddannet formand, der beskikkes af Indenrigs- og Boligministeriet 
efter indstilling fra Byrådet. De to øvrige medlemmer udpeger Byrådet efter indstilling fra de større 
lejerforeninger og de almene boligorganisationer med afdelinger i og omkring kommunen.
I sager, hvor lejeren kan risikere at blive opsagt fra sit lejemål, deltager der også en person uden stemmeret, 
der er sagkyndig med hensyn til sociale forhold.
Det bemærkes, at der ikke findes større lejerforeninger eller almene boligorganisationer i [adresse] 
Kommune. Sekretariatet for Job og Økonomi har på den baggrund annonceret efter repræsentanter til 
Beboerklagenævnet.
Nuværende formand for Beboerklagenævnet, Aage Holst, har tilkendegivet villighed til at fortsætte i 
den kommende nævnsperiode. Aage Holst er orienteret om, at han ikke indstilles til at fortsætte på 
formandsposten 
efter 
den 
nuværende 
nævnsperiode.
Carlo Mathiesen har indvilget i at blive ny formand for Beboerklagenævnet.
Carlo Mathiesen er med sine mere end 15 års erfaring med lejeretten specialist inden for området 
og er til daglig sekretariatsleder og faglig chef ved Sekretariatet for bl.a. Husleje- og Beboerklagenævnene 
i [adresse]. Han er uddannet Cand. Jur. med speciale i lejeret og er en erfaren underviser og foredragsholder 
inden for alle aspekter af dette område, herunder bl.a. hos Domstolsstyrelsen, JUC, COK, Advokaternes 
HR, 
retshjælps- 
og 
interesseorganisationer 
samt 
Patricia Kjær, 
hvor 
han 
er 
bestyrelsesmedlem i [adresse]. 
Herudover er han husleje- og beboerklagenævnsformand bl.a. i [adresse], Aalborg og Sønderborg, samt han 
underviser ved Erhvervsakademi Aarhus, CPH Business.
Som suppleant til formandsposten i Beboerklagenævnet indstilles Curt Jakobsen, specialkonsulent i 
Indenrigs- og Boligministeriet.
Sagsnr. EMN-2021-02562
DokID: 2498685
Bente Overgaard
Byråd
20. december 2022  15:00
Boligorganisationerne 
RandersBolig, 
Midtjysk 
Boligselskab, 
Boligkontoret 
[adresse], 
Rebecca Lund, 
Boligselskabet Sct. Ørni Bruun og Hadsten Boligforening, indstiller i enighed, forvaltningskonsulent Ardiana 
[adresse] fra RandersBolig som medlem og advokat James Berg fra AL2Bolig som suppleant til 
Beboerklagenævnet i [adresse]. Begge parter har relevant teoretisk baggrund som cand. Jur. 
hhv. advokat og har endvidere erfaring med konkret sagsbehandling og rådgivning på området.
Århus Lejerforening har i brev af 12. oktober 2022 indstillet Peder Jakobsen, [adresse], som lejerrepræsentant 
samt Bruno Mathiesen, [adresse], som suppleant.
Peder Jakobsen har erfaring som nævnsmedlem i [adresse], ligesom han er udnævnt boligdommer 
ved Retten i [adresse].
Bruno Mathiesen har flere års erfaring med lejeret og er boligdommer ved Retten i [adresse].
Danske Lejere har i mail af 24. oktober 2022 indstillet pensionist Leif Eriksen som lejerrepræsentant, 
samt Ritt Christiansen som suppleant.
Leif Eriksen bor selv i almen bolig og har været lejerrepræsentant i Beboerklagenævnet i Skanderborg 
Kommune i mange år.
Ritt Christiansen er beboerklagenævnsmedlem i [adresse].
Danske Lejere oplyser i deres indstilling til Beboerklagenævnet, at der ud fra et ligestillingsprincip kan byttes 
om på medlem og suppleant.
Lejernes Landsorganisation har i mail af 25. oktober 2022 indstillet Peder Jepsen, [adresse] som 
lejerrepræsentant. Der er ikke indstillet suppleant. Der er ikke indgivet yderligere oplysninger om den 
indstillede.
Silkeborg Lejerforening har i mail af 26. oktober 2022 indstillet Peder Jakobsen som lejerrepræsentant, samt 
Josefine Lind som suppleant. Der er ikke indgivet yderligere oplysninger om de indstillede.
Desuden indstiller Social og Sundhed i [adresse] Annemette Olsen som socialt sagkyndig person til 
at bisidde nævnet i sager om lejerudsættelser, da Annemette Olsen er ansat som støttekontaktperson (SKP) i 
kommunen og er uddannet socialrådgiver med stor erfaring i at støtte borgere i udsættelsesforretninger. 
Som suppleant indstilles Jakob Bertelsen, Handicap- og Psykiatrirådgivningen.
VURDERING
De indstillede medlemmer vurderes at have et indgående kendskab til Beboerklagenævnets virke.
På den baggrund vurderer sekretariatet for Job og Økonomi, at de indstillede har de rette kompetencer til 
at varetage opgaverne i Beboerklagenævnet. Desuden vurderes det hensigtsmæssigt at udpege ny 
formand for nævnet, da der også skal udpeges ny lejer- og udlejerrepræsentant idet de nuværende 
medlemmer ikke har ønsket at fortsætte i den kommende nævnsperiode. Således ville nævnet alligevel 
skulle finde en ny form i samarbejdet om nævnets sager.
Det følger af Almenlejelovens § 99, at kommunen stiller lokaler og administrativ hjælp til rådighed for 
Beboerklagenævnet og afholder udgifterne hertil. Det fremgår desuden af loven, at Byrådet kan tillægge 
formanden og øvrige nævnsmedlemmer og deres suppleanter vederlag for deres virksomhed. Aflønningen 
varierer meget fra kommune til kommune.   
I [adresse] vederlægges formanden med et månedligt vederlag på 2.083,33 kr. Byrådet har taget 
stilling til vederlæggelsen af formanden på møde 25. august 2015. De to øvrige medlemmer vederlægges 
med en enkelt mødediæt pr. møde efter gældende regler. Der afholdes ca. fire møder om året.
ØKONOMI
Beboerklagenævnet har et budget på 31.000 kr. årligt. Det vurderes, at udgifterne til vederlæggelse kan 
holdes inden for budgettet.  
INDDRAGELSE
Sekretariatet for Job og Økonomi har indkaldt forslag til repræsentanter til Beboerklagenævnet ved offentlig 
annoncering og via særskilte breve til de almene boligselskaber og de større lejerorganisationerne i og 
omkring [adresse].
Direktøren for Job og Økonomi indstiller til Byrådet:
1.
At Byrådet indstiller til Indenrigs- og Boligministeriet, at Carlo Mathiesen beskikkes som 
formand, og at Curt Jakobsen beskikkes som suppleant for formanden.
2.
At [adresse] udpeges som udlejerudpeget med James Berg som suppleant.
3.
At Peder Jakobsen udpeges som lejerudpeget med Bruno Mathiesen som suppleant.
4.
At Annemette Olsen udpeges som socialt sagkyndigt medlem med Jakob Bertelsen som 
suppleant.
BESLUTNING
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Silas Berg og Boris Christoffersen
Godkendt. 
Bilag
